Tarybos sprendimas
1989 m. vasario 20 d.
dėl Europos ekonominės bendrijos ir Persijos įlankos arabų valstybių bendradarbiavimo tarybos chartijos valstybių (Jungtinių Arabų Emyratų Valstybės, Bahreino Valstybės, Saudo Arabijos Karalystės, Omano Sultonato, Kataro Valstybės ir Kuveito Valstybės) susitarimo dėl bendradarbiavimo sudarymo
(89/147/EEB)
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 113 ir 235 straipsnius,
atsižvelgdama į Komisijos rekomendaciją,
atsižvelgdama į Europos Parlamento nuomonę [1],
kadangi Europos ekonominei bendrijai sudaryti Europos ekonominės bendrijos ir Persijos įlankos arabų valstybių bendradarbiavimo tarybos chartijos valstybių (Jungtinių Arabų Emyratų Valstybės, Bahreino Valstybės, Saudo Arabijos Karalystės, Omano Sultonato, Kataro Valstybės ir Kuveito Valstybės) susitarimą dėl bendradarbiavimo yra būtina siekiant Bendrijos tikslų išorės ekonominių santykių srityje; kadangi matyti, kad tam tikros šiame susitarime numatytos ekonominio bendradarbiavimo priemonės viršija Sutartyje numatytus įgaliojimus, ypač tuos, kurie nurodyti bendros prekybos politikos srityje,
NUTARĖ:
1 straipsnis
Šiuo sprendimu Bendrija savo vardu patvirtina Europos ekonominės bendrijos ir Persijos įlankos arabų valstybių bendradarbiavimo tarybos chartijos valstybių (Jungtinių Arabų Emyratų Valstybės, Bahreino Valstybės, Saudo Arabijos Karalystės, Omano Sultonato, Kataro Valstybės ir Kuveito Valstybės) susitarimą dėl bendradarbiavimo, deklaracijas ir apsikeitimus laiškais,
Prie šio sprendimo pridedamas pirmoje straipsnio dalyje nurodytų aktų tekstas.
2 straipsnis
Tarybos pirmininkas pateikia Susitarimo 26 straipsnyje [2] numatytą pranešimą.
3 straipsnis
Jungtinėje Taryboje, sudarytoje remiantis 12 Susitarimo straipsniu, Bendriją atstovauja Komisija, padedama valstybių narių atstovų.
4 straipsnis
Šis sprendimas įsigalioja kitą dieną po jo paskelbimo Europos Bendrijų oficialiajame leidinyje.
Priimta Briuselyje, 1989 m. vasario 20 d.